wickkiey/tamil-wikipedia-chunked huggingface dataset:
# படப்பிடிப்பு அட்டவணை

**படப்பிடிப்பு அட்டவணை** (Shooting schedule) என்பது ஒரு படத் தயாரிப்பின் பொது ஒவ்வொரு நாளும் படப்பிடிப்புக்கான செயற்றிட்ட வரைவு திட்டம் இடுவது ஆகும். இது பொதுவாக உதவி இயக்குநரால் உருவாக்கப்பட்டு தயாரிப்பு மேலாளரிடம் தெரிவிக்கப்படுகிறது. இரண்டு அட்டவணைகளும் உற்பத்தி வளங்கள் எங்கு, எப்போது பயன்படுத்தப்படுகின்றன என்பதை படப்பிடிப்பு அட்டவணை குறிக்கின்றன.
# இப்போசூடோரிக் அமிலம்

**இப்போசூடோரிக் அமிலம்** (*Hipposudoric acid*) என்பது நீர்யானையின் தோல் சுரப்புகளில் காணப்படும் சிவப்பு நிறமியாகும். இச்சுரப்புகள் பெரும்பாலும் "இரத்த வியர்வை" என்று அழைக்கப்படுகின்றன (இதனால் "இப்போசுடோரிக்", "இப்போ வியர்வை" என்று குறிப்பிடப்படுகிறது). இவை இரத்தமோ வியர்வையோ அல்ல.  
இதனுடைய ஆரஞ்சு நிற ஒப்புமை நோரிப்போசூடோரிக் அமிலத்தைப் போலவே, இப்போசுடோரிக் அமிலமும் இயற்கையான சூரிய திரை போலவும் நுண்ணுயிரி எதிர் பொருளாகவும் செயல்படுகிறது. இது கோமோஜென்டிசிக் அமிலத்திலிருந்து ஆக்ஸிஜனேற்ற டைமரைசேசன் மூலம் பெறப்படுகிறது.
# ஸ்டூடண்ட் நம்பர் 1

**ஸ்டூடண்ட் நம்பர் 1** என்பது 2003ஆம் ஆண்டய இந்திய தமிழ் அதிரடி திரைப்படமாகும். செல்வா இயக்கிய இப்படத்தில் அறிமுக நடிகர் சிபிராஜ், ஷெரின் ஆகியோர் முக்கியக் கதாபாத்திரத்தில் நடிக்க, மணிவண்ணன், யுகேந்திரன், நாசர் ஆகியோர் பிறபாத்திரங்களில் நடித்தனர்.  
இந்த படம் ஜூனியர் என்.டி.ஆர் மற்றும் காஜலா ஆகியோர் இதே பெயரில் நடித்த 2001ஆம் ஆண்டைய பிளாக்பஸ்டர் தெலுங்கு படத்தின் மறு ஆக்கம் ஆகும். ஸ்டூடண்ட் நம்பர் *1* விமர்சகர்களின் விமர்சனத்துக்கு ஆளாகி வணிக ரீதியாக ஆபிஸில் தோல்வியடைந்தது.
# ஸ்டூடண்ட் நம்பர் 1

## நடிகர்கள்

- சிபிராஜ் சிபியாக
- செரின் ஷிருங்கார் அஞ்சலியாக
- மணிவண்ணன் பேராசிரியராக
- யுகேந்திரன் சத்யாவாக
- நாசர் இராகவனாக
- தலைவாசல் விஜய் வழக்கறிஞராக
- இரவிக்குமார் நீதியரசராக
- நிழல்கள் ரவி காவல் ஆய்வாளராக
- வினு சக்ரவர்த்தி "லீக்டு" சாம்பசிவம்
- பாண்டு சாம்பசிவத்துடன் இருப்பவராக
- வனிதா கிருஷ்ணசந்திரன் சிபியின் தாயாராக
- பிரீத்தி சிபியின் சகோதரியாக
- விதார்த் சத்தியாவின் வகுப்புத் தோழராக
- மனோபாலா தாசாக
- வாசு (நகைச்சுவை நடிகர்) பேருந்து நடத்துநராக
- லொள்ளு சபா மாறன் சத்தியாவின் வகுப்புத் தோழராக
# ஸ்டூடண்ட் நம்பர் 1

## தயாரிப்பு

சென்னையில் பதினைந்து நாட்கள் கால அட்டவணையில் முதலில் படப்பிடிப்பு தொடங்கப்பட்டது. அதன் பிறகு உருசியா சென்ற படப்பிடிப்புக் குழு இரண்டு பாடல்களைப் படமாக்கி வந்தது. மீதமுள்ள பாடல்கள் ஆந்திராவில் படமாக்கபட்டன. விசாகப்பட்டினம் கடற்கரையில் சுமார் இரண்டு லட்சம் செலவில் படப்பிடிப்புக்காக தற்காலிக கட்டமைப்பு உருவாக்கபட்டது. ஆறு நாட்கள் செலவழித்து ஒரு பாடல் படமாக்கபட்டது. நடன இயக்குநர் தருண்ராஜ் நடன அசைவுகளை செய்வித்தார். சிபிராஜிக்கு படமாக்கபட்ட முதல் காட்சி குறித்து குறிப்பிடுகையில் "நான் கல்லூரி நூலகத்திற்குள் நுழைவதாகவும், செரினும் அவரது நண்பர்களும் ஒலிப் பேழையில் பதிவு செய்யபட்ட இசைக்கு நடனமாடுவதைக் காண்டு அந்த இசைக் கருவியை நிறுத்தி அந்தப் பெண்களுக்கு அறிவுரை கூறுவதாக " காட்சி படமாக்கபட்டது என்று கூறினார்.
# ஸ்டூடண்ட் நம்பர் 1

## இசை

மரகத மணி இசையமைத்த இந்த படத்தின் இசையை பிரமிட் மியூசிக் வெளியிட்டது. பாடல் வரிகள் நா. முத்துக்குமார், கபிலன் அண்ணாமலை ஆகியோரால் எழுதப்பட்டது.
# கஸ்தூரிபா காந்தி நினைவு தேசிய அறக்கட்டளை

**கஸ்தூர்பா காந்தி நினைவு தேசிய அறக்கட்டளை** (*Kasturba Gandhi National Memorial Trust*) என்பது கிராமப்புற இந்தியாவில் பெண்கள் மற்றும் குழந்தைகளின் வளர்ச்சிக்கு அர்ப்பணிக்கப்பட்ட ஒரு அமைப்பாகும். இது 1945ஆம் ஆண்டில் மகாத்மா காந்தியால் நிறுவப்பட்டது. இதன் தலைமையகம் மத்திய பிரதேசத்தின் இந்தூரில் உள்ள கஸ்தூர்பாகிராமில் உள்ளது. இது 22 மாநிலங்களில் கிளைகளைக் கொண்டுள்ளது. சுகாதாரப் பாதுகாப்பு, கல்வி, தொழில் பயிற்சி மற்றும் வேலைவாய்ப்பு ஆகியவற்றில் கவனம் செலுத்துகிறது.
# கஸ்தூரிபா காந்தி நினைவு தேசிய அறக்கட்டளை

## தலைவர்கள்

அறக்கட்டளையின் தலைவர்களின் பட்டியல்:  
- 1944-1948 மகாத்மா காந்தி
- 1948-1950 வல்லபாய் பட்டேல்
- 1951-1951 தக்கர் பப்பா
- 1951-1956 கணேஷ் வாசுதேவ மாவ்லங்கர்
- 1956-1972 பிரேம்லீலா வித்தல்தாஸ் தாக்கர்சே
- 1972-1985 இலட்சுமி என். மேனன்
- 1985-1988 மணிபென் படேல்
- 1988-2001 சுசிலா நய்யார்
- 2001–2013 திருப்பாய் மேத்தா
- 2013-2016 தாரா காந்தி பட்டாச்சார்ஜி
- 2016-ஸ்ரீ கருணாகர் திரிவேதி
# பசீர் பாக் அரண்மனை

என்பவரால் எடுக்கப்பட்ட புகைப்படம் ]]
**பசீர் பாக் அரண்மனை** (Basheer Bagh Palace) என்பது இந்தியாவின் தெலங்காணாவின் ஐதராபாத்தில் அமைந்துள்ள ஓர் அரண்மனையாகும். இது பைகா பிரபு மற்றும் ஐதராபாத் மாநிலத்தின் பிரதம மந்திரி சர் அஸ்மான் ஜாவால் கட்டப்பட்டது (1887-1894).
# பசீர் பாக் அரண்மனை

## வரலாறு

இது ஒரு காலத்தில் சிறந்த கட்டிடக்கலை மற்றும் அற்புதமான உட்பகுதியைக் கொண்ட அரண்மனையாக இருந்தது. இந்திய சுதந்திரத்திற்குப் பிறகு இந்த அரண்மனை மாநில அரசால் அகற்றப்பட்டது. ஆனால் இப்பகுதி இன்னும் பசீர் பாக் அழைக்கப்படுகிறது.  
இந்துஸ்தானி இசையில் மேதையான படே குலாம் அலி கான் விருந்தினராகத் தங்கியிருந்து இசைத்த பெருமையை இந்த இடம் கொண்டுள்ளது. அவர் தனது வாழ்க்கையின் இறுதி ஆண்டுகளில் இங்கு தங்கியிருந்தார், நவாப் ஜாஹிர் யர் ஜங் ஆதரித்தார். அவர் ஏப்ரல் 25, 1968 அன்று இந்த அரண்மனையில் இறந்தார்.
# 1984 பிவண்டி கலவரம்

**1984 பிவண்டி கலவரம்** (1984 Bhiwandi riot) ஒரு இந்து - முஸ்லீம் கலவரமாகும். இந்தக் கலவரம் 1984ஆம் ஆண்டு மே மாதம் இந்திய மாநிலமான மகாராஷ்டிராவில் உள்ள பிவண்டி நகரத்திலும் அதைச் சுற்றியும் நிகழ்ந்தது. இக்கலவரத்தில் 146 பேர் இறந்தனர் மற்றும் 600 நபர்களுக்கும் மேற்பட்டோர் காயமடைந்தனர். மே 17, 1984 அன்று, பம்பாய், தானே மற்றும் பிவண்டியில் இருந்து தொழிற்சாலையைச் சுற்றியுள்ள பகுதிகளில் கலவரம் வெடித்தது. மொத்தத்தில், 278 பேர் கொல்லப்பட்டனர், 1,118 பேர் காயமடைந்தனர்.
# தம்

***தம்*** என்பது 2003 ஆம் ஆண்டய இந்திய தமிழ் அதிரடி காதல் நகைச்சுவைத் திரைப்படமாகும். ஏ. வெங்கடேஷ் இயக்கி பூரி ஜெகன்நாத் எழுதிய இப்படத்தில் சிலம்பரசன், ரக்சிதா ஆகியோர் முக்கிய கதாபாத்திரங்களில் நடித்துள்ளனர். ஆஷிஷ் வித்யார்த்தி, எஸ். எஸ். ராஜேந்திரன் ஆகியோர் பிற வேடங்களில் நடித்துள்ளனர். இந்த படம் 2002ஆம் ஆண்டைய கன்னட திரைப்படமான *அப்புவின்* மறு ஆக்கம் ஆகும்.
# தம்

## கதை

சத்யா ( சிலம்பரசன் ) ஒரு காவலரின் மகன். சத்யா சண்டையில் ஈடுபட்டு சிறைக்கு செல்கிறான். அங்கு அவனது தந்தையே அவனை பிணையில் விடுவிப்பார். விருந்தில் குடித்துவிட்டு வீடு திரும்பிக்கொண்டிருந்தபோது, கல்லூரி மாணவர்களின் ஒரு குழு அவனை அடித்து உதைக்கிறது. அப்போது அங்குவந்த சுசித்ரா ( ரக்சிதா ) அவனை மருத்துவமனைக்கு அழைத்துச் சென்று குருதி கொடுக்கிறாள். அவள் ஒரு காவல் ஆணையரின் மகள். இதன் பின்னர், சத்யா சுசித்ராவை காதலிக்கிறான். இது படத்தின் பிற்பகுதியில் சத்யா தைரியமாக எதிர்கொள்ளவேண்டிய பல சிக்கல்களுக்கு காரணமாகிறது. இறுதியில், அனைத்தும் சரியாகிறது. மேலும் இந்திய காவல் பணிக்கு தேர்ந்தெடுக்கபட்டதற்கான கடிதத்தையும் சத்யா பெறுகிறான்.
# தம்

## நடிகர்கள்

- சிலம்பரசன் சத்யாவாக
- ரக்சிரா சுசித்ராவாக
- ஆஷிஷ் வித்யார்த்தி திலக்காக
- எஸ். எஸ். ராஜேந்திரன் ஐ.எஸ்.பி.யாக
- டெல்லி கணேஷ் சொக்கலிங்கமாக
- லிவிங்ஸ்டன் பூபதியாக
- ராதாரவி
- சுமித்ரா
- நீலிமா ராணி
- பெசன்ட் ரவி
# தம்

## தயாரிப்பு

இந்த படம் துவக்கத்தில் தெலுங்கு பதிப்பை ஒட்டி *இடியட்* என்று பெயரிடப்பட்டது. ஆனால் பின்னர் பெயர் மாற்றப்பட்டது. ஏ. வெங்கடேஷ் இந்த படத்தை பூரி ஜகன்தாத்தின் 2002 ஆண்டைய கன்னட திரைப்படமான *அப்பு படத்தின் மறு ஆக்கமாக தயாரித்தார்.* இது தெலுங்கில் 2002 இல் *இடியட்* என மறு ஆக்கம் செய்யப்பட்டது. இயக்குநர் வெங்கடேஷ் இப்படத்தில் கிரண் ராத்தோட்டை நடிக்க வைக்க முதலில் ஆர்வமாக இருந்தார். ஆனால் பின்னர் படத்தின் மூன்று பதிப்புகளிலும் தோன்றிய ரக்சிதாவையே தேர்ந்தெடுத்தார். படம் தயாரிக்கும் போது, சிலம்பரசன் ஒரு கட்டிடத்தின் ஐந்தாவது மாடியில் இருந்து ஆபத்தான தாவல் உட்பட தானே சொந்தமாக சாகச காட்சிகளில் நடித்தார்.
# தம்

## வெளியீடு

*தம்* படமானது சிம்புவின் முதல் வணிக வெற்றிப் படமாகும்.
# தம்

## இசை

படத்தில் தேவா இசையமைத்த எட்டு பாடல்கள் உள்ளன. சபேஷ் முரளி படத்தின் பின்னணி இசையை மேற்கொண்டார். அசல் தெலுங்கு திரைப்படமான இடியட்டில் இருந்து சாணக்யா, பொல்லாத படவா, மனசே பாடல்களின் மெட்டுகள் மீண்டும் பயன்படுத்தப்பட்டன. பா. விஜய் மற்றும் கபிலன் ஆகியோர் பாடல் வரிகளை எழுதினர்.
| 1 | "அட்ரா அட்ரா டம்" | சிலம்பரசன், சபேஷ் | சிலம்பரசன் |
| --- | --- | --- | --- |
| 2 | "சாணக்யா சாணக்யா" | சாதனா சர்கம் | பா. விஜய் |
| 3 | "கலக்குவேன் கலக்குவேன்" I | சங்கர் மகாதேவன் | வாலி |
| 4 | "கலக்குவேன் கலக்குவேன்" II | சங்கர் மகாதேவன் |  |
| 5 | "கண்ணம்மா கண்ணம்மா" | உதித் நாராயண், அனுராதா ஸ்ரீராம் | கபிலன் |
| 6 | "கருப்போ சிவப்போ" | சிலம்பரசன் | பா. விஜய் |
| 7 | "மனசே மனசே" | ஹரிஹரன் |  |
| 8 | "பொல்லாத படவா" | மகாலட்சுமி ஐயர், கே.கே. | } |
# வி. கே. பிரகாசு

**வி. கே. பிரகாஷ்** (பிறப்பு: அக்டோபர் 12, 1960) ஒரு இந்திய திரைப்பட இயக்குநரும், நடிகருமாவார். இவர் திரைப்படங்கள், இசைக் காணொளிகள் மற்றும் விளம்பரங்களை உருவாக்குகிறார். மேலும் மலையாள மொழியில் முக்கியமாக பணியாற்றுகிறார். ஆனால் தெலுங்கு, மராத்தி, கன்னடம் மற்றும் பாலிவுட் படங்களையும் இயக்கியுள்ளார். இவரது அறிமுக படமான *புனரதிவாசம்* (2000) மலையாளத்தில் சிறந்த திரைப்படத்திற்கான தேசிய திரைப்பட விருதையும், சிறந்த அறிமுக இயக்குனருக்கான கேரள மாநில திரைப்பட விருதையும் வென்றது . இவரது *நிர்ணயகம்* (2015) திரைப்படம் பிற சமூக பிரச்சினைகள் குறித்த சிறந்த படத்திற்கான தேசிய திரைப்பட விருதை வென்றது.
# வி. கே. பிரகாசு

## ஆரம்ப கால வாழ்க்கை

பாலகாட்டில் ஒரு மலையாள குடும்பத்தில் பிறந்தார். தற்போது பெங்களூரில் உள்ள இவர், *டிரெண்ட்ஸ் ஆட்ஃபில்ம் மேக்கர்ஸ்* என்ற பெயரில் தனது சொந்த விளம்பர திரைப்பட தயாரிப்பு நிறுவனத்தை நடத்தி வருகிறார். விளம்பரத் திரையுலகில் தனது வாழ்க்கையைத் தொடங்குவதற்கு முன்பு திருச்சூர், கோழிக்கோடு பல்கலைக்கழகத்தில் படித்தார்.
# வி. கே. பிரகாசு

## சொந்த வாழ்க்கை

இவர் சஜிதா என்பவரை மணந்தார். தம்பதியருக்கு காவ்யா என்ற மகள் உள்ளார்.
# வீரமல்ல பிரகாசு

**வீலமல்ல பிரகாசு ராவ்** (Veeramalla Prakash) (1958 சனவரி 15 அன்று பிறந்தார்) தெலங்காணா பிரகாசு என்றும் அழைக்கப்படும் இவர் ஒரு வழக்கறிஞரும், எழுத்தாளரும், இந்தியாவின் அரசியல் கட்சியான தெலங்காணா இராட்டிர சமிதியின் இணை நிறுவனரும் ஆவார்.  
தெலங்காணா இராட்டிர சமிதியின் பொதுச் செயலாளராகவும் செய்தித் தொடர்பாளராகவும் பணியாற்றினார். இவர் தெலங்காணா முதலமைச்சரின் கொள்கை ஆலோசகராகவும், தெலங்காணா நீர்வள மேம்பாட்டுக் கழகத்தின் தலைவராகவும் உள்ளார். கட்சி உருவானதிலிருந்து தெலங்காணா மாநிலப் போராட்டத்தை வழிநடத்துவதில் இவர் தீவிர பங்கு வகித்தார். இவர் நீர்ப்பாசனத் துறையிலும், கொள்கை வகுப்பிலும் நிபுணராகக் கருதப்படுகிறார்.
# வீரமல்ல பிரகாசு

## ஆரம்ப கால வாழ்க்கை

இவரது, முழுப்பெயர் வீரமல்ல பிரகாசு ராவ் என்பதாகும். இவர் முலுகு மாவட்டத்தின் (வாரங்கல்) பாலம்பேட்டில் இராஜா நரசிங்க ராவ், கௌசல்யா ஆகியோருக்கும் பிறாந்தார். இவரது தந்தை ஐதராபாத் நிசாம் அரசிடம் பணிபுரிந்து வந்தார்.
# வீரமல்ல பிரகாசு

## கல்வி

பாலம்பேட், நல்லகுந்தா, அனம்கொண்டா மற்றும் முலுக் அரசு பள்ளிகளில் தொடக்க, மேல்நிலை மற்றும் இடைநிலைக் கல்வியை முடித்தார். பின்னர் இவர் இடைநிலைக்கான ஏ.வி.வி இளையோர் கல்லூரியிலும், பட்டப்படிப்புக்காக சி.கே.எம் கல்லூரி (இளங்கலை அறிவியல்) ஆகியவற்றில் சேர்ந்தார், இவை இரண்டும் வாரங்கலில் மறைந்த சந்தா காந்தையா என்பவரால் நிறுவப்பட்ட உதவி கல்லூரிகள் ஆகும். இவர், 1981 இல் ஐதராபாத்திலுள்ள உசுமானியா பல்கலைக்கழகத்தில் தத்துவத்தில் முதுகலையையும், வாரங்கலின் ககாதியா பல்கலைக்கழகத்தில் சட்டமும் பெற்றார். பின்னர், ஆந்திராவின் உயர்நீதிமன்றத்தில் வழக்கறிஞராக தனது வாழ்க்கையைத் தொடங்கினார்.
# வீரமல்ல பிரகாசு

## இயக்கங்கள்

இவர், 1969 - 1970 இல் 7 - 8 ஆம் வகுப்பு மாணவர்களாக இருந்தபோது தெலங்காணா தனி மாநில இயக்கத்தில் பங்கேற்றார். நெருக்கடி நிலைப் பிறகு தீவிர மாணவர்கள் மற்றும் புரட்சிகர இயக்கங்கள் மீது இவர் ஆர்வம் காட்டியுள்ளார். இந்திய விடுதலை வீரர் சத்தியமூர்த்தி உருவாக்கிய மக்கள் இயக்கத்தை நடத்தி வரும் கொண்டப்பள்ளி சீதாராமையாவை சந்தித்தார். இந்தியாவை விடுவிப்பதற்கான அவர்களின் தந்திரோபாயங்கள், உத்திகள் மற்றும் புரட்சியின் பாதை குறித்து வாதிட்டனர். மேலும், நிர்மூலமாக்கல் செயலை கடுமையாக விமர்சித்தார். பின்னர், ஜனநாயக மாணவர் இயக்கத்தில் ஜனநாயக மாணவர் அமைப்பின் செயலாளராக சேர்ந்தார். இது தரிமேலா நாகி ரெட்டி மற்றும் தேவுலப்பள்ளி வெங்கடேசுவர ராவ் ஆகியோரால் தொடங்கப்பட்டது.
# சிவகேந்தியன்

***சிவகேந்தியன்*** (*Sivacanthion*) என்பது இந்தியா மியோசின் காலத்தில் அழிந்துபோன கொறிணி ஆகும். *சிவகேந்தியனின்* நவீன உலக முள்ளம்பன்றியைப் போன்றது. இருப்பினும் உடற்கூறியல் ஆய்வுகளின்படி இவை நேரடி மூதாதையர் அல்ல என்பதும், இந்தியத் துணைக் கண்டத்தில் அறியப்பட்ட ஹிஸ்ட்ரிசிடேயின் ஒரு கிளை என்று அறியப்படுகிறது.  
நிலத்தில் வாழும் *சிவகேந்தியன்* தாவரங்களையும் பழங்களையும் சாப்பிடுகின்றன.
# அமிக்

1976 கோடைக்கால ஒலிம்பிக்கின் சின்னம் **அமிக்** (*Amik*) ஆகும். அல்கொன்கின் மொழியில், அமிக் என்றால் "நீரெலி" என்று பொருள். இதற்குப் பெயரிடத் தேசிய அளவில் போட்டி ஒன்று நடைபெற்றது. இப்போட்டியின் முடிவில் “நீரெலி” அல்லது "அமிக்" சின்னமாகத் தேர்ந்தெடுக்கப்பட்டது, ஏனெனில் இது இப்போட்டியினை நடத்திய நாடான கனடாவுடன் தொடர்புடைய ஒரு விலங்காகும். நீரெலி என்பது கடின உழைப்பையும் குறிப்பதாகும்.  
மொண்ட்ரியால் ஒலிம்பிக்கின் சின்னத்துடன் சிவப்பு பட்டை அல்லது மொண்ட்ரியால் ஒலிம்பிக் அமைப்புக் குழுவைக் குறிக்கும் பல வண்ண நாடாவுடன் அமிக் வலம் வந்தது. அமிக், ஜார்ஜஸ் ஹூயலின் வழிகாட்டுதலின்கீழ் கை செயின்ட்-அர்னாட், யுவன் லாரோச் மற்றும் பியர்-யவ்ஸ் பெல்லெட்டியர் ஆகியோரால் வடிவமைக்கப்பட்டது.
# கோலா பெர்லிஸ்

**கோலா பெர்லிஸ்** *(Kuala Perlis)* மலேசியா, பெர்லிஸ் மாநிலத்தில் உள்ள ஒரு துறைமுகக் குறுநகரம். தீபகற்ப மலேசியாவில் மிக வடமேற்கில் அமைந்துள்ள நகரம். பெர்லிஸ் மாநிலத்தின் நுழைவாயில் நகரம் என்றும் அழைப்பதும் உண்டு. கங்கார் நகரத்தில் இருந்து 13 கி.மீ. தொலைவில் அமைந்துள்ளது. இருப்பினும் இது ஒரு மீன்பிடி நகரம்.  
பெர்லிஸ் ஆற்றின் கரையோரத்தில் அமைந்து உள்ளது. தாய்லாந்து நாட்டில் இருக்கும் புக்கெட் நகரத்திற்கும்; லங்காவி தீவிற்கும் இங்கு இருந்துதான் படகுப் பயணச் சேவைகள் தொடங்குகின்றன. இங்கு கிடைக்கும் உள்ளூர் கடல் உணவு வகைகள் புகழ் பெற்றவை.
# கோலா பெர்லிஸ்

## அமைவிடம்

இந்த நகரம் சதுப்பு நிலத்தின் மீது அமைந்து உள்ள நகரம். இங்கு மரக் கட்டைகளில் கட்டப்பட்ட சில பழைய மரக் கட்டிடங்கள்; பள்ளிவாசல்கள் உள்ளன. இவை இந்த நகரத்தின் சுற்றுலா ஈர்ப்புகளில் முக்கியமானவை ஆகும்.  
இயற்கையின் அழகை ரசிக்க விரும்புகிறவர்கள், இங்குள்ள பெர்லிஸ் மாநில பூங்காவிற்குச் செல்லலாம். அங்கு பல வகையான பறவைகளைப் பார்க்கலாம்.  
இந்த நகரத்தை மலிவான பொருட்களின் சொர்க்கம் என்றும் சொல்வார்கள். ஏன் என்றால் இந்த நகரம் பெர்லிஸ் தாய்லாந்துடன் எல்லையைப் பகிர்ந்து கொள்கிறது.  
பல உள்ளூர் மற்றும் தாய்லாந்து தயாரிப்புகளைப் பேரம் பேசி வாங்கிக் கொள்ளலாம். மலேசியா; தாய்லாந்து நாடுகளின் பார்வையாளர்களுக்குப் பிடித்த கடைவலம் இடமாகவும் திகழ்கிறது. இங்குதான் பெர்லிஸ் மாநில அருங்காட்சியகம் உள்ளது.
# மகர் மக்கள்

**மகர் மக்கள்** (**Magar**) நேபாளத்தின் மூன்றாவது பெரிய இனக்குழுவினர் ஆவர். 2011 நேபாள மக்கள் தொகை கணக்கெடுப்பின் படி, நேபாள மக்கள்தொகையில் மகர் மக்கள் 7% ஆகவுள்ளனர்.
மேற்கு நேபாளத்தில் பாயும் கண்டகி ஆற்றின் மேற்கு கரைப்பகுதியில் அமைந்த லும்பினி மாநிலத்தில் உள்ள குல்மி மாவட்டம், அர்காகாஞ்சி மாவட்டம் மற்றும் பால்பா மாவட்டங்களே மகர் மக்களின் தாயகம் ஆகும். மகர் மக்கள் மகாயான பௌத்தம், போன் பௌத்தம், ஷாமன் மதம் மற்றும் ஆவியுலகக் கோட்பாடுகளை பின்பற்றுகின்றனர். இம்மக்களின் பெரும்பாலோர் மகர் மொழியும், கைகே மொழியும் பேசுகின்றனர்.
# மகர் மக்கள்

## நேபாளத்தில் மகர் மக்கள்தொகை பரம்பல்

2011 நேபாள மக்கள் தொகை கணக்கெடுப்பின் படி லும்பினி மாநிலம் மற்றும் கண்டகி பிரதேசங்களில் வாழும் மகர் மக்கள்தொகை 1,887,733 (7.1%) ஆகும். மகர் மக்கள் லும்பினி மாநிலம் மற்றும் கண்டகி பிரதேசங்களில் உள்ள கீழ்கண்ட மாவட்டங்களில் வாழ்கின்றனர்:
- பால்பா மாவட்டம் (52.3%)
- ரோல்பா மாவட்டம் (43.2%)
- மியாக்தி மாவட்டம் (39.5%)
- பியுட்டான் மாவட்டம் (32.6%)
- பாகலுங் மாவட்டம் (28.0%)
- தனஹு மாவட்டம் (26.9%)
- கிழக்கு ருக்கும் மாவட்டம் (23.8%)
- சியாங்ஜா மாவட்டம் (21.5%)
- குல்மி மாவட்டம் (20.7%)
- சுர்கேத் மாவட்டம் (18.9%)
- அர்காகாஞ்சி மாவட்டம் (18.0%)
- நவல்பராசி மாவட்டம் (17.5%)
- சல்யான் மாவட்டம் (15.1%)
- சிந்துலி மாவட்டம் (14.9%)
- உதயபூர் மாவட்டம் (13.9%)
- தாங் மாவட்டம் (13.6%)
- டோல்பா மாவட்டம் (12.5%)
- கோர்க்கா மாவட்டம் (11.6%)
- ஒகல்டுங்கா மாவட்டம் (11.2%)
- ராமேச்சாப் மாவட்டம் (11.1%)
- பர்பத் மாவட்டம் (11.0%)
- ரூபந்தேஹி மாவட்டம் (10.7%)
- தன்குட்டா மாவட்டம் (9.7%)
- தைலேக் மாவட்டம் (9.2%)
- ஜாஜர்கோட் மாவட்டம் (9.0%)
- காஸ்கி மாவட்டம் (8.6%)
- தாதிங் மாவட்டம் (8.5%)
- முஸ்தாங் மாவட்டம் (8.3%)
சமயத்தை பின்பற்றும் மேற்கு நேபாள மகர் இன மக்கள்|alt=|315x315px]]
# மகர் மக்கள்

## தொழில் & அரசியல்

மகர் மக்களின் முக்கியத் தொழில் வேளாண்மை மற்றும் இராணுவச் சேவை ஆகும்.நேபாளம், இந்தியா மற்றும் ஐக்கிய இராச்சிய இராணுவத்தில் மகர் இன கூர்க்கா மக்கள் போர் வீரர்களாகப் பணிபுரிகின்றனர்.  
கோத் படுகொலைகள் வரை நேபாள இராச்சியத்தின் முக்கிய அரசவைப் பிரபுக்களாக மகர் இனத் தலைவர்கள் இருந்தனர். மன்னர் பிரிதிவி நாராயணன் ஷா ஆட்சியிலும், பின்னரும் நேபாள இராச்சிய அரசவையில் ஆறு அமைச்சர்களில் ஒருவராக மகர் இனத் தலைவர் இருந்தார்.நேபாள இராணா வம்ச ஆட்சியின் போது மகர் இன மக்கள் அரசவையில் முற்றிலும் புறக்கணிக்கப்பட்டார்கள்.
# அது

**அது** (*Adhu*) என்பது 2004 ஆம் ஆண்டில் வெளிவந்த தமிழ் திகில் திரைப்படம். ஆகும். ரமேஷ் பாலகிருஷ்ணன் இயக்கிய இப்படத்தில் சினேகா முக்கியக் கதாபாத்திரமான ஆவி பிடித்த பெண்ணாக நடித்தார். அரவிந்த், புதுமுகம், சுகா, கசன் கான், விஜயன் ஆகியோர் துணைப் பாத்திரங்களிலும், அப்பாஸ் சிறப்புப் பாத்திரத்தில் நடித்துள்ளார்.. இப்பபடம், 2002 ஆம் ஆண்டு ஆங்காங் - தாய் - சிங்கப்பூர் திரைப்படமான *தி ஐ* என்ற திரைப்படத்தின் மறு ஆக்கம் ஆகும், இது பின்னர் அதே பெயரில் அமெரிக்காவில் மறு ஆக்கம் செய்யப்பட்டது. மேலும் *நைனா* என்ற பெயரில் இந்தியில், மறு ஆக்கம் செய்யப்பட்டது. இந்தியில் ஜெசிகா ஆல்பா, ஊர்மிளா மடோண்த்கர் ஆகியோர் முக்கிய கதாபாத்திரங்களில் நடித்தனர். அது படத்திற்கு யுவன் சங்கர் ராஜா இசையமைக்க, பி. செல்வகுமார் ஒளிப்பதிவு செய்ய, படமானது 20004 அக்டோபர் 15 அன்று வெளியிடப்பட்டது. இப்படமானது எதிர்மறையான விமர்சனங்களைப் பெற்று வணிகரீதியாக பெரும் இழப்பைச் சந்தித்தது.
# அது

## கதை

மீராவுக்கு (சினேகா) கயல்விழியின் (சுஹா) கண்களால் பொருத்தப்படுகின்றன. இது மற்றவர்களின் கண்களுக்குத் தெரியாத "விஷயங்களை" காட்டுகிறது. கயல்விழியின் ஆவியால் பாதிக்கபட்ட மீரா விஜயநகரத்திற்குச் செல்கிறாள். ஏனென்றால் கயல்விழியின் கதையையும் கிராமத் தலைவர் (விஜயன்) செய்த அநீதியையும் அறிந்து கொள்ளும்படி ஆவி அவளை உந்துகிறது. கயல்விழியின் ஆவி தனக்கு அநீதி இழைத்தவர்களை பழிவாங்க முயல்கிறது. இறுதியில் என்ன நடக்கிறது என்பதே கதையின் முடிவு.
# அது

## நடிகர்கள்

- சினேகா மீராவாக
- அரவிந்த்
- சுகா கயல்விழியாக
- கசான் கான்
- விஜயன்
- சரண்யா மீராவின் தாயாக
- சண்முகராஜன் முத்துவாக
- ஆரியன் மந்திரவாதியாக
- அப்பாஸ் மருத்துவர் ராஜாவாக (சிறப்புத் தோற்றம்)
# அது

## இசை

படத்திற்கான பின்னணி இசையை யுவன் சங்கர் ராஜா அமைத்தார். இது படத்தின் சில சிறப்பம்சங்களில் ஒன்றாகும் என்று கூறப்பட்டது. படத்தில் ஒரே ஒரு பாடல் மட்டுமே உள்ளது. அது இசைப்பதிவாக வெளியிடப்படவில்லை.
# ராமகிருஷ்ணா

**ராமகிருஷ்ணா** (*Ramakrishna*) என்பது 2004 ஆம் ஆண்டைய இந்திய தமிழ் குடும்ப நாடகத்தத் திரைப்படம் ஆகும். அகத்தியன் இயக்கி, சிவசக்தி பாண்டியன் தயாரித்த இப்படத்தில் ஜெய் ஆகாஷ், சிறீதேவிகா, விஜயகுமார், வாணி மற்றும் பலர் நடித்துள்ளனர். இப்படத்திற்கு தேவா பின்னணி இசையையும், பாடல் இசையையும் மேற்கொள்ள, ஒளிப்பதிவை ராஜேஷ் யாதவ் மேற்கொண்டார்.
# ராமகிருஷ்ணா

## கதை

ராமகிருஷ்ணா ( ஜெய் ஆகாஷ் ) இந்தியாவில் பிறந்து லண்டனில் வசிப்பவர். மிகப்பெரிய கோடீஸ்வரர். உலகம் முழுவதும் சுற்றுப்பயணம் மேற்கொண்டு பின்னர், அவர் இந்தியா திரும்புகிறார்.  
அவர் திரும்பி வரும்போது, தனது தாயார் சரண்யா ஏதோவொரு சோகத்தில் இருப்பதைக் காண்கிறார். நீண்ட காலமாக தனது குடும்ப உறுப்பினர்களுடனான உறவை இழந்துவிட்டதால் அவர் அவ்வாறு இருப்பதைத் தெரிந்துகொள்கிறார். அந்த சமயத்தில் ராமகிருஷ்ணாவுக்கு அது பெரியதாக தெரியவில்லை. ஏனெனில் அவர் செல்வந்தர், மேலும் அன்புசெலுத்த தனது தாயை தனது அருகிலேயே கொண்டிருந்தார்.  
திடீரென்று சரண்யாவுக்கு உடல்நிலை சரியில்லாமல் இறந்து விடுகிறார். தனது தாயின் அன்பையும் பணத்தையும் தவிர வேறு எதையும் பார்த்திராத ராமகிருஷ்ணா, அன்புக்காக ஏங்குகிறார். அவர் தனது தாயார் முன்பு குறிப்பிட்ட கிராமத்தில் நீண்டகாலமாக தொடர்பற்று உள்ள தனது உறவினர்களைத் தேடுகிறார்.  
அவர் உண்மையான அன்பை உணர விரும்புகிறார். எனவே அவர் ஒரு சாதாரண ஏழை போன்று கிராமத்தின் தலைவரான விஜயகுமாரின் வீட்டில் ஒரு வேலைக்காரனாக சேர்கிறார். பின்னர் விஜய்குமார்தான் தன் தந்தை என்பதைக் கண்டுபிடித்து, அதற்காக மகிழ்ச்சியடைகிறார். விஜய்குமாரும் தனது மகனைத் திரும்பக் கண்டதில் மகிழ்ச்சி அடைகிறார். ராமகிருஷ்ணாவை தனது மகன் என்று கிராம மக்களிடம் சொல்ல அவர் நினைத்தபோது, அவர் மாரடைப்பால் இறந்துவிடுகிறார்.  
இப்போது, ராமகிருஷ்ணா தனது வாழ்க்கையில் இரண்டாவது முறையாக தன் உற்ற உறவை இழக்கிறார். கதையின் மீதமுள்ள பகுதி விஜய்குமாரின் குடும்ப உறுப்பினர்கள் ராமகிருஷ்ணாவை தங்கள் குடும்பத்தில் ஒருவராக ஏற்றுக்கொண்டார்களா இல்லையா என்பதை விவரிக்கிறது. ராமகிருஷ்ணாவிற்கும் பக்கத்து வீட்டு பெண் ஸ்ரீதேவிகாவுக்கும் இடையிலான திடீர் காதல் விவகாரமும் இந்த கதையின் ஒரு பகுதியாகும்.  
இந்த திரைப்படம் உறவுகளின் முக்கியத்துவத்தை எடுத்துக்காட்டுகிறது. மேலும் பணம், கௌரவத்தை விட அன்பு சக்தி வாய்ந்தது என்ற உண்மையை நிலைநிறுத்துகிறது.
# ராமகிருஷ்ணா

## நடிகர்கள்

- ஜெய் ஆகாஷ் ராமகிருஷ்ணாவாக
- சிறீதேவிகா
- வாணி
- விஜயகுமார்
- சரண்யா பொன்வண்ணன் ராமகிருஷ்ணாவின் தாயாக
- சார்லி
- ஜாகுவார் தங்கம்
- முத்துக்காளை
# ராமகிருஷ்ணா

## தயாரிப்பு

*ராமகிருஷ்ணா* அகத்தியனும் சிவசக்தி பாண்டியனும் ஒன்றிணைந்து செயல்பட்ட மூன்றாவது படமாகும். தயாரிப்பாளர்கள் ஆரம்பத்தில் நந்தாவை முக்கியக் கதாபாத்திரத்தில் நடிக்க அணுகினர், ஆனால் அவர் அந்த வாய்ப்பை நிராகரித்தார். இந்த படம் தமிழ்நாடு மற்றும் கேரளத்தின் பல இடங்களில் படமாக்கப்பட்டது, மேலும் குலு மணாலி மற்றும் லண்டனிலும் படமாக்கப்பட்டது.
# ராமகிருஷ்ணா

## இசை

படத்திற்கான பாடல் இசை மற்றும் பின்னணி இசையை தேவா மேற்கொள்ள பாடல் வரிகளை அகதியன் எழுதினார். பாடல்களை தேவா, சாதனா சர்கம், பரவை முனியம்மா, கார்த்திக், உதித் நாராயண் ஆகியோர் பாடினர்.
| 1 | தத்தித் தாவிடும் | ஹரிஷ் ராகவேந்திரா | அகத்தியன் | 05:09 |
| --- | --- | --- | --- | --- |
| 2 | விருப்பமில்லையா | சாதனா சர்கம் | 06:09 |  |
| 3 | எனக்கு ஆம்பளைனா | அனுராதா ஸ்ரீராம், உதித் நாராயண் | 05:17 |  |
| 4 | தில்லா டாங்கு | தேவா | 05:03 |  |
| 5 | கொக்குச்சிக்கொக்கு | சாதனா சர்கம், கார்த்திக் | 05:59 |  |
| 6 | பெய்யும்மழையம்மா | தேவா, சாதனா சர்கம், கார்த்திக், பரவை முனியம்மா, சபேஷ், ஜெயலட்சுமி | 07:17 |  |
# க. தா. தாமசு

**கல்லுபுராக்கல் தாமசு தாமசு** (*Kallupurackal Thomas Thomas*)(பிறப்பு 30 ஜனவரி 1937) இந்திய உச்சநீதிமன்றத்தின் முன்னாள் நீதிபதி ஆவார். இந்தியச் சமூக-அரசியல் விடயங்களில் இவரின் வலுவான கருத்துக்களுக்காக அறியப்பட்டவர். சமூக விவகாரத் துறையில் இவரின் சேவைகளுக்காக இவருக்கு 2007இல் இந்திய அரசு பத்ம பூசண் விருது வழங்கியது.
# க. தா. தாமசு

## சுயசரிதை

கே.டி.தாமசு, கேரளாவின் கோட்டயம் மாவட்டத்தில் 30 ஜனவரி 1937இல் பிறந்தார். பேக்கர் நினைவு பள்ளியில் பள்ளி படித்த பிறகு, கோட்டயம் சி.எம்.எஸ் கல்லூரியில் தனது பல்கலைக்கழக முன்படிப்பை முடித்தார். பின்னர் எர்ணாகுளம் செயின்ட் ஆல்பர்ட் கல்லூரியில் பி.ஏ. முடித்தார். இங்குக் கல்லூரி மாணவர் பேரவைத் தலைவராக இருந்தார். சென்னையில் உள்ள சென்னை சட்டக் கல்லூரியில் சட்டம் பயின்றார். இவர் 1960இல் ஒரு வழக்கறிஞராகச் சேர்ந்தார். அந்த நாட்களில் முன்னணி வழக்கறிஞராக இருந்த ஜோசப் மாலியாகலின் இளைய வழக்கறிஞராக கோட்டயத்தில் தனது வாழ்க்கையைத் தொடங்கினார். பின்னர், கோட்டயம் மாவட்ட நீதிமன்றத்திலும், கேரள உயர் நீதிமன்றத்திலும் பயிற்சியினை முடித்தார். 1977ஆம் ஆண்டில், இவர் நேரடியாக மாவட்ட மற்றும் அமர்வு நீதிபதியாகத் தேர்ந்தெடுக்கப்பட்டார். தேர்வு சோதனைகளில் முதல் இடத்தைப் பெற்றார். 1985ஆம் ஆண்டில் கேரள உயர்நீதிமன்ற நீதிபதியாகப் பதவி உயர்வு பெற்ற இவர் 1995இல் செயல் தலைமை நீதிபதியாக பணியாற்றினார். 1996இல், இவர் இந்திய உச்ச நீதிமன்றத்தின் நீதிபதியாக நியமிக்கப்பட்டார். வழக்கறிஞர் பயிற்சியின் போது, 1976ஆம் ஆண்டில் அமெரிக்காவின் டெக்சாஸில் நடைபெற்ற அமைதி குறித்த உலக மாநாட்டில் கலந்து கொண்ட இந்தியத் தூதுக்குழுவினை வழிநடத்தினார். உலக மாநாட்டில் அமைக்கப்பட்ட குழு ஒன்றின் தலைவராகவும் செயல்பட்டார்.  
தாமசு 2002ல் பணியிலிருந்து ஓய்வு பெற்ற பின்னர் கோட்டயம் மாவட்டத்தில் உள்ள முத்தம்பளத்தில் வசித்து வருகிறார். 2008ஆம் ஆண்டில் வெளியிடப்பட்ட இவரது சுயசரிதை, *ஹனிபீஸ் ஆஃப் சாலமன்*, இவரது 25 ஆண்டுகளாக நீதித்துறை பணிகள் குறித்தது. இது மலையாளத்தில் *சாலொமொன்டே தெனீச்சகல்* என்ற பெயரில் வெளியிடப்பட்டது. கேரள உயர்நீதிமன்றத்தின் மூத்த வழக்கறிஞராக நியமிக்கப்பட்ட இளையவர்களில் ஒருவரான இவரது மகன் நீதிபதி பெச்சு குரியன் 2020 மார்ச் மாதம் கேரள உயர் நீதிமன்றத்தின் கூடுதல் நீதிபதியாகப் பதவியேற்றார்.
# க. தா. தாமசு

## குறிப்பிடத்தக்க தீர்ப்பு

ராஜீவ் காந்தி படுகொலை வழக்கில் மரண தண்டனையை உறுதிப்படுத்திய உச்ச நீதிமன்ற இருக்கைக்கு நீதிபதி தாமசு தலைமை தாங்கினார்.
# க. தா. தாமசு

## ஆளுமை

நீதிபதி தாமசு தெரிவித்த பல கருத்துக்கள் செய்திகளை உருவாக்கியுள்ளது.  
- உதவி பெறாத நிறுவனங்களில் கேரளாவில் தொழில்முறை கல்விக்கான கட்டண அமைப்பு குறித்த இவரது பரிந்துரைகள் நிறுவன உரிமையாளர்களிடமிருந்து எதிர்ப்பை பெற்றன.
- ஆகஸ்ட் 2011இல், இவர் ஒரு பொது உரையை நிகழ்த்தினார். இதில் இவர் மகாத்மா காந்தி படுகொலையில் ஆர்.எஸ்.எஸ்ஸை தொடர்பில்லை என்றார் இது பொது மக்களிடையே விவாதத்தை உருவாக்கியது.
- **வகுப்புவாத மற்றும் இலக்கு வைக்கப்பட்ட வன்முறை மசோதாவுக்கு** இவரின் எதிர்ப்பு பரபரப்பை ஏற்படுத்தியது. இந்த மசோதா நாட்டைப் பிளவுபடுத்தும் என்றும் இந்திய அரசியலமைப்பிற்கு எதிரானது என்றும் குறிப்பிட்டார்.
- முல்லைப் பெரியர் அணையில் நீர் மட்டத்தைப் பராமரிப்பது தொடர்பாக அதிகாரமளிக்கப்பட்ட குழுவின் அறிக்கையில் நீதிபதி தாமசு கருத்து வேறுபாட்டு எழுதியிருந்தாலும், அணை பாதுகாப்பானது என்று கூறும் அறிக்கைக்கு இவரின் ஒப்புதல் இவரது சொந்த மாநிலமான கேரளாவில் விமர்சனங்களை எழுப்பியது.
- ராஜீவ் காந்தி படுகொலை வழக்கில், மரண தண்டனை விதிக்கப்பட்ட மூன்று குற்றவாளிகளும் மரண தண்டனையிலிருந்து விடுபட வேண்டும் என்று அவர் 2013இல் கருத்து தெரிவித்தார்.
- மார்ச் 2014இல், லோக்பாலின் தேர்வுக் குழுவின் தலைவராக இந்திய அரசு இவரைத் தேர்வு செய்தது. பொறுப்பேற்க தாமஸ் மறுத்துவிட்டார். *தேடல் குழுவின் பரிந்துரைகள் தேர்வுக் குழுவில் பிணைக்கப்படவில்லை என்று கூறினார்.* *எனவே, தேடல் குழுவின் பணிகளையும் தேர்வுக் குழுவே செய்ய முடியும்.*
- பொது நலனுக்கான மற்றொரு விடயம், நீதிபதி சி.கே.பிரசாத் தலைமையிலான இரு நீதிபதிகள் கொண்ட இருக்கை மூலம் 12ஆண்டு நில ஒதுக்கீடு வழக்கைத் தீர்ப்பது தொடர்பாக மூத்த வழக்கறிஞர் துஷ்யந்த் டேவ் எழுப்பிய குற்றச்சாட்டுகள் குறித்து இந்தியத் தலைமை நீதிபதிக்கு அவர் எழுதிய கடிதத்தினால், மற்றொரு மூன்று நீதிபதி இருக்கைக்குப் பட்டியலிடப்பட்டது.
# க. தா. தாமசு

## விருதுகள்

- 2007ல் இந்திய அரசின் பத்ம பூஷண் விருது.
# க. தா. தாமசு

## வகித்த பதவிகள்

- மாவட்ட மற்றும் அமர்வு நீதிபதி, கோட்டயம் - 1977
- கூடுதல் மாவட்ட மற்றும் அமர்வு நீதிபதி, கோழிக்கூடு - 1979
- முதன்மை மாவட்ட மற்றும் அமர்வு நீதிபதி, கோழிக்கூடு - 1981
- கூடுதல் நீதி, கேரள உயர் நீதிமன்றம் - 1985
- நிரந்தர நீதிபதி, கேரள உயர் நீதிமன்றம் - 1986
- செயல் தலைமை நீதிபதி, கேரள உயர் நீதிமன்றம் - 1995
- நீதி, இந்திய உச்ச நீதிமன்றம் - 1996
- தலைவர் - உதவி பெறாத தொழில்முறை கல்லூரிகளில் **நீதிபதி கே.டி.தாமசு குழு** - 2003
- உச்ச நீதிமன்றத்தால் அமைக்கப்பட்ட **காவலர் சீர்திருத்தக் கண்காணிப்புக் குழுவின்** தலைவர்
- பெங்களூரு தேசிய சட்டப் பள்ளி பல்கலைக்கழகத்தின் செயல்பாட்டை மதிப்பாய்வு செய்யப் **பள்ளி மறு ஆய்வு ஆணையத்தின்** தலைவர்
# சுகாசினி (தெலுங்கு நடிகை)

**சுகாசினி** (Suhasini) ஒரு இந்திய நடிகையாவார். இவர் முக்கியமாக தெலுங்கு மொழிப் படங்களில் தோன்றியுள்ளார். தெலுங்குத் திரையுலகில் 2003 ஆம் ஆண்டில் தனது நடிப்பு வாழ்க்கையைத் தொடங்கினார். இவர் தெலுங்கு படங்களில் முன்னணி மற்றும் துணை வேடங்களில் நடித்தார். தொலைக்காட்சியில் அறிமுகமாகும் முன் பல தமிழ் மற்றும் போச்புரித் திரைப்படங்களில் தோன்றினார்.
# சுகாசினி (தெலுங்கு நடிகை)

## தொழில்

இந்தியாவின் ஆந்திராவின் நெல்லூர் மாவட்டத்தைச் சேர்ந்தவர் . நடிகையும், இயக்குநருமான பி. ஜெயா இயக்கத்தில் வெளியான *சண்டிகாடு* என்ற படத்தின் மூலம் அறிமுகமானார். பின்னர் நான்கு தமிழ் படங்களில் நடித்தார். தனது முதல் தமிழ் படமான அது என்ற திகில் திரைப்படத்தில் இவர் ஒரு ஆவியாக நடித்தார். தி இந்து விமர்சகர் "மிகவும் வெளிப்படையானவர்" என்று குறிப்பிட்டார். பின்னர் இவர் *யக்னம்* என்ற தெலுங்குத் திரைப்படத்தின் மறு ஆக்கமான ராம நாராயணன் இயக்கத்தில் வெளிவந்த மண்ணின் மைந்தன் நடித்தார். இந்த படத்தில் இவரது நடிப்பு பற்றி, தி இந்து எழுதியது: "பாடல் காட்சிகளில் சுகா அழகாக இருக்கிறார். மேலும் உணர்ச்சிவசப்படுத்தவும் முயற்சித்துள்ளார்". நகைச்சுவை நடிகர் செந்திலின் மகன் நவீன் அறிமுகமான "உன்னை எனக்கு பிடிச்சிருக்கு" என்ற படத்தில் இவர் முக்கியக் கதாபாத்திரத்தில் நடித்தார். ஆனால், இவரது அனைத்து தமிழ் திட்டங்களும் தோல்வியடைந்தன.
# சுகாசினி (தெலுங்கு நடிகை)

## தெலுங்குத் திரை

பின்னர் இவர் தெலுங்குத் திரைபடங்களுக்குத் திரும்பினார். அடுத்த ஆண்டுகளில், *சுந்தரானிகி தோண்டரேக்குவா* போன்ற குறைந்த சுயவிவரப் படங்களில் நடித்தார். இதில் இவரது *சண்டிகாடு* படத்தில் தன்னுடன் நடித்த நடிகர் பாலாதித்யாவுடன் நடித்திருந்தார். *பின்னர், குணா*, *பிரேமா சரித்ரா*, *நெடுஞ்சாலை*, *சண்டாடி* அல்லது *கோகிலா*, *பூக்கைலாஸ்*, *இலட்சுமி கல்யாணம்*, *பாண்டுரங்கடு* , *புன்னமி நாகு* போன்ற திட்டங்களில் துணை வேடங்களில் தோன்றினார். இடையில், வெங்கட் பிரபு, எஸ்.பி.பி சரண் ஆகியோருடன் இணைந்து *ஞாபகம் வருதே* என்ற மற்றொரு தமிழ் வெளியீட்டைக் கொண்டிருந்தார். மேலும் *பா பேக சந்தமாமா* படத்தில் கன்னடத்திலும் அறிமுகமானார்.
# சுகாசினி (தெலுங்கு நடிகை)

## தொலைக்காட்சிகளில்

2010 ஆம் ஆண்டில், இவர் தொலைக்காட்சியில் இறங்கினார். தெலுங்குத் தொலைக்காட்சித் தொடரான *அபரஞ்சியில்* முக்கியக் கதாபாத்திரத்தில் நடித்தார். இத்தொடர் 300 வாரங்களை நிறைவு செய்தது. இவர் நடித்திருந்த, *அனுபந்தாலு* (நடிகை மீனாவிற்கு மாற்றாக) இவருக்கு, சிறந்த நடிகைக்கான 2011 ஆந்திர சினிகோயர் விருதினை பெற்றுத்தந்தது. மேலும், *அஷ்ட சம்மா* என்ற தொடரிலும் ஒரு முன்னணி கதாபாத்திரங்களில் நடித்திருந்தார். "சிவசங்கரி" என்ற தமிழ் தொலைக்காட்சி தொடரிலும் நடித்தார். பிறகு, சூப்பர் குட் பிலிம்ஸின் தமிழ்த் திரைப்படமான பிள்ளையார் தெரு கடைசி வீடு என்பதிலும், தெலுங்கு பக்தி படமான *சிறீ வாசவி வைபவம்*, ஆகியவற்றில் முக்கிய வேடங்களில் நடித்தார். மேலும், சுதீப் பாண்டேவுடன் இரண்டு போச்புரி படங்களில் நடித்தார்.
# சுகாசினி (தெலுங்கு நடிகை)

## திருமணம்

பிப்ரவரி 2015 இல், இவரது புதிய தொலைக்காட்சித் தொடரான *இத்தரு-அம்மாயிலு* ஜீ தெலுங்கில் தொடங்கியது. Http://www.zeetelugu.com/shows/iddaru-ammayilu ஐப் பார்க்கவும் . அதே ஆண்டில், இந்தத்தொடரில் தன்னுடன் இணைந்து நடித்த தர்மா என்ற துணை நடிகருடன் நிச்சயதார்த்தம் செய்து கொண்டார்.
# சாதாரண சளியும் துத்தநாகமும்

**துத்தநாக குறைநிரப்பிகள்** *(Zinc supplements)* என்பவை சளி சிகிச்சைக்கு பொதுவாகப் பயன்படுத்தப்படும் உணவுசேர்க்கைப் பொருட்களின் குழுவகை ஆகும். பெரும்பாலும் துத்தநாக அசிட்டேட்டும் துத்தநாக குளுக்கோனேட்டு லோசெங்கசும் குறை நிரப்பியாகப் பயன்படுத்தப்படுகின்றன. வாய் வழியாக துத்தநாக குறைநிரப்பிகளை எடுத்துக் கொண்டால் மோசமான சுவை மற்றும் குமட்டல் போன்ற பாதகமான விளைவுகள் தோன்றும்.
சளிக்கான அறிகுறிகளின் தீவிரத்தன்மையையும் சளியின் கால அளவையும் துத்தநாகம் குறைக்கும். நாசி அழற்சி அல்லது வீக்கத்தை அடக்குதல், நாசி சளிச்சுரப்பியில் ரைனோவைரசை ஏற்கும் பிணைப்புகளை தடுத்தல் மற்றும் ரைனோவைரசு பெருக்கத்தை தடுத்தல் போன்றவை இக்கருதுகோளுக்கான அடிப்படைக் காரணங்களாகும். சளியை ஏற்படுத்தும் ஆர்டரிவிரிடே மற்றும் கொரோனாவிரிடே குடும்ப வைரசு இனங்களின் பெருக்கத்தை துத்தநாக அயனிகள் தடுக்கின்றன என்று செயற்கைக் கலமுறை ஆய்வுகள் கண்டறிந்துள்ளன.
# சாதாரண சளியும் துத்தநாகமும்

## திறன்

துத்தநாக அசிடேட்டு-லொசெஞ்சசு குறைநிரப்பியை உபயோகித்த சாதாரண சளியால் பாதிக்கப்பட்ட 199 நோயாளிகளிடம் 2016 ஆம் ஆண்டு மெட்டா பகுப்பாய்வு எனப்படும் அறிவியல் ஆய்வு முடிவுகளின் அடிப்படையிலான புள்ளிவிவரப் பகுப்பாய்வு மேற்கொள்ளப்பட்டது. இக்குறைநிரப்பியை பயன்படுத்தியவர்களுக்கு சளி 2.7 நாட்கள் குறைவாக இருந்ததை அறிய முடிந்தது. இம்மதிப்பீட்டைப் பெற மூன்று சோதனைகளும் 7 நாள் சராசரி சளி காலமும் ஒப்பிடப்பட்டது.
துத்தநாகம் மற்றும் சாதாரண சளி குறித்து மேற்கொள்ளப்பட்ட 2015 ஆம் ஆண்டு புள்ளிவிவரப் பகுப்பாய்வில் துத்தநாக குறைநிரப்பி பயன்பாட்டால் அடித்தொண்டையில் துத்தநாகத்தின் செறிவு மிகுதியானது என்றாலும் பல்வேறு சுவாச அறிகுறிகளில் எந்த வித்தியாமும் காணப்படவில்லை. தொடர்ந்து அதிக அளவிலான துத்தநாக அசிடேட் லோசன்சசு கொடுக்கப்பட்டு விளைவுகள் அடுத்தடுத்த புள்ளிவிவரப் பகுப்பாய்வுகளுக்கு உட்படுத்தப்பட்டன. அடித்தொண்டை மற்றும் நாசி அறிகுறிகள் கணிசமாக ஏதும் வேறுபடவில்லை என்பது உணரப்பட்டது.  
நாசிகளில் சளி வெளியேற்றத்தின் காலம் 34% , மூக்கடைப்பு 37% , தும்மல் 22% , தொண்டை கரகரப்பு 33%, தொண்டைப் புண் 18% , தொண்டை வலி 43%, இருமல் 46% என்ற அளவுகளுக்கு குறைக்கப்பட்டது என்பதை இப்பகுப்பாய்வு முடிவுகள் அளித்தன. தசை வலியின் காலமும் 54% அளவுக்கு குறைந்தது என்றாலும் தலைவலி, காய்ச்சலில் குறிப்பிடத்தக்க மாற்றங்கள் ஏதும் நிகழவில்லை.
சாதாரண சளிக்கு துத்தநாகம் உதவும் என்று கூறப்பட்ட 2013 ஆம் ஆண்டின் மதிப்பாய்வை பிரித்தானிய கோக்ரேன் அமைப்பு திரும்பப் பெற்றது.
# சாதாரண சளியும் துத்தநாகமும்

## இடைவினைகள்

சில லோசென்சசு குறைநிரப்பிகளில் சளியின் காலத்தை திறம்பட குறைக்கப் போதுமான துத்தநாகம் இல்லை; அவற்றில் சில துத்தநாகம் வேலை செய்வதைத் தடுக்கும் சிட்ரிக் அமிலம் போன்ற பிணைக்கும் பொருட்களை கொண்டுள்ளன.
# சாதாரண சளியும் துத்தநாகமும்

## பாதுகாப்பு

துத்தநாக நாசி தெளிப்பான்களைப் பயன்படுத்தியால் வாசனை உணர்வை இழந்த மக்கள் பலர் உள்ளனர். இதனால் 2009 ஆம் ஆண்டில் அமெரிக்க உணவு மற்றும் மருந்து நிர்வாகம் துத்தநாகம் கொண்ட நாசி தெளிப்பான்களை மக்கள் பயன்படுத்தக்கூடாது என்று எச்சரிக்கை விடுத்தது.
துத்தநாகத்தை அதிகமாக எடுத்துக் கொண்டால் வாசனை, மற்றும் சுவை இழப்புகள் உண்டாகும்.
# கே. கே. எஸ். எம். தெகலான் பாகவி

**சேக் முகம்மது தெகலான் பாகவி** (*Sheik Mohamed Dhehlan Baqavi*) ஓர் தமிழக அரசியல்வாதி மற்றும் மார்க்க அறிஞர் ஆவார். இவர் அகில இந்திய முஸ்லிம் தனியார் சட்ட வாரியத்தின் உறுப்பினராகவும் உள்ளார். மேலும் இவர் இந்திய சமூக ஜனநாயகக் கட்சி (எஸ்டிபிஐ) என்ற அரசியல் கட்சியின் தேசிய துணைத்தலைவராகவும் உள்ளார். இவர் 2009 ஆம் ஆண்டில் இருந்து 2018 ஆம் ஆண்டு வரை தமிழ்நாடு எஸ்டிபிஐ கட்சியின் மாநில தலைவராக இருந்துள்ளார்.
# கே. கே. எஸ். எம். தெகலான் பாகவி

## ஆரம்பகால வாழ்க்கை மற்றும் கல்வி

இவர் தமிழகத்தின் திருநெல்வேலி மாவட்டம் ஏர்வாடி<nowiki/>யில் 1971 ஆம் ஆண்டு பிறந்தார். இவர் ஆரம்பகால படிப்பை கன்னியாகுமரி தக்கலையில் படித்தார். பின்பு 1986 முதல் 1996 வரையில் வேலூர் மாவட்டத்தில் பாக்கியத் சாலிகத் அரபு கல்லூரியில் பட்டம் பெற்றார்.
# நெகிழிச் சாலைகள்

**நெகிழிச் சாலைகள்** என்று அறியப்படுவன முழுவதும் நெகிழியால் அல்லது நெகிழி சார்ந்த கூட்டுப் பொருட்களால் இழையப்படும் சாலைகள் ஆகும். ஆஸ்பால்ட் என்னும் பைஞ்சுதையால் இழையப்படும் சாலைகளில் இருந்து இவை வேறுபட்டவை.
# நெகிழிச் சாலைகள்

## வகைகள்

இரண்டு வகையான நெகிழிச் சாலைகள் புழக்கத்தில் உள்ளன.  
- **நெகிழியினால் மட்டுமே இடப்படும் சாலைகள்** நுகர்வோர் பயன்படுத்தி எறிந்த நெகிழிக் குப்பைகளை பயன்படுத்துகின்றன.
- **நெகிழியோடு ஆஸ்பால்ட் கலவைச் சேர்த்து இடப்படும் சாலைகள்** நெகிழியை ஒரு கூட்டுப் பொருளாக மட்டும் பயன்படுத்துகின்றன.
# நெகிழிச் சாலைகள்

## தொழில்நுட்ப வளர்ச்சி

**நெகிழியோடு ஆஸ்பால்ட் கலவைச் சேர்த்து இடப்படும் சாலைகள்** 2001 ஆம் இராசகோபாலன் வாசுதேவன் என்பவரால் அறிமுகப்படுத்தப்பட்டது. இவ்வகை சாலைகள் நெகிழி மறுசுழற்சிக்கு பெரிதும் பயன்படுகின்றன. ஆஸ்திரேலியா, இந்தோனேசியா, இந்தியா, ஐக்கிய அமெரிக்கா, ஐக்கிய இராச்சியம் மற்றும் பல்வேறு நாடுகள் இவ்வகை தொழில்நுட்பத்தை பயன்படுத்துகின்றன.  
**நெகிழியினால் மட்டும் இடப்படும் சாலைகள்** 2018 ஆம் ஆண்டில் நெதர்லாந்து நாட்டில் முதன் முறையாக அதன் இரு முக்கிய நகரங்களில் மிதிவண்டி பாதைகளாக அமைக்கப்பட்டன. வால்க்கர் வெசல்ஸ், வேவின் மற்றும் டோட்டல் ஆகிய மூன்று நிறுவனங்களின் கூட்டுப் பெருமுயற்சியால் இது சாத்தியமானது. இதுவே உலகில் இடப்பட்ட முதல் நெகிழிச் சாலையாக கருதப்படுகிறது.
# அனுமக்கொண்டா

**அனுமக்கொண்டா** (*Hanamkonda*) அல்லது **அனுமகொண்டா** என்றும் அழைக்கப்படும் இது இந்திய மாநிலமான தெலங்காணாவில் உள்ள அனுமக்கொண்டா மாவட்டத்தின் நிர்வாகத் தலைமையிட நகரம் ஆகும். இது வாரங்கல் பெருநகரப் பகுதியில் அமைந்துள்ள ஒரு அண்மைப் பகுதியாகும். இதை பெருநகர வாரங்கல் மாநகராட்சி நிர்வகிக்கிறது.
# அனுமக்கொண்டா

## வரலாறு

பல நூற்றாண்டுகளாகத் தெலங்காணா மாநிலத்தை ஆண்ட காக்கத்திய வமசத்தின் மன்னர்கள் தங்கள் அடையாளங்களாக, புகழ்பெற்ற வாரங்கல் கோட்டை, ஆயிரம் தூண் கோயில் போன்றவைகளை விட்டுச் சென்றுள்ளனர். காக்கத்திய அரசர்களின் அசல் தலைநகரம் வாரங்கல் அல்ல என்பது தெரியவருகிறது. உண்மையில் அவர்கள் அறியப்படாத காரணங்களுக்காக தலைநகரை வாரங்கலுக்கு மாற்றினர். ஒரு மன்னன் தனது இராச்சியத்தை வாரங்கல் மலைக் கோட்டையிலிருந்து இயக்குவது மூலோபாய ரீதியாக சிறந்ததாக இருக்கலாம்.  
வாரங்கல் வடக்குப் பகுதியிலிருந்து குறுகிய தொலைவிலிருந்த புறநகராக இது இருக்கிறது. கணபதி தேவனின் ஆட்சிக் காலத்தில் புதிய தலைநகரை வாரங்கலுக்கு மாற்றுவதற்கு முன்பு காக்கத்திய மன்னர்களின் பழைய தலைநகராக அனம்கொண்டா இருந்தது. அதைச் சுற்றியுள்ள மாவட்டம் கல்யாணி பேரரசின் ஒரு பகுதியாக இருந்த சப்பி சயிரா அல்லது சப்பி ஆயிரம் என்று அழைக்கப்பட்டது. இந்த நிலம் அன்மகொண்ட விசயா என்றும் குறிப்பிடப்பட்டது. இருப்பினும், உண்மையான சமசுகிருத பெயர் அனுமனாதாச்சலா அல்லது அனுமனின் மலை (அனுமன்) என்பதாகும்.  
14 ஆம் நூற்றாண்டின் தொடக்கத்திலிருந்தே, நகரம் துக்ளக் வம்சத்தின் கீழ் தொடர்ச்சியான போர்களை எதிர்கொள்ள வேண்டியிருந்தது. கி.பி 1323 இல் முகம்மது பின் துக்ளக் இதைச் சுல்தான்பூர் என்று பெயர் மாற்றினார். இறுதியாக பாமினி சுல்தானகத்தின் எழுச்சியாலும், தலைநகரங்களை ஐதராபாத்தில் உள்ள கோல்கொண்டாவுக்கு மாற்றியதன் மூலம் நகரம் தனது பெருமையை இழந்தது.
# அனுமக்கொண்டா

## ஆயிரம் தூண் ஆலயம்

இதன் சிறப்பு கி.பி 1163இல் உருத்ரா மன்னனால் கட்டப்பட்ட ஆயிரம் தூண் ஆலயம் ஆகும். கணபதி தேவனின் காலத்தில் வாரங்கலைப் புதிய நகரமாக மாற்றினார்.
# அனுமக்கொண்டா

## கலாச்சாரம்

12 ஆம் நூற்றாண்டில் காக்கத்திய மன்னர்களால் கட்டப்பட்டு பிரதான தெய்வமாக பத்மாக்சி (லட்சுமி) தெய்வத்திற்கு இக்கோயில் அர்ப்பணிக்கப்பட்டுள்ளது.  
காக்கத்திய வம்சத்தின் காலத்தில் ஆயிரம் தூண் ஆலயம் கட்டப்பட்டது. பின்னர் முஸ்லிம் படையெடுப்பாளர்களால் அழிக்கப்பட்டது. சிவன், விஷ்ணு, சூர்யதேவன் ஆகியோருக்கு அர்ப்பணிக்கப்பட்ட இந்த கோயில் திரிகூடாலயம் என்று அழைக்கப்படுகிறது. இங்கு பத்ரகாளிக்கென ஒரு கோயில் மலையடிவாரத்தில் அமைந்துள்ளது.  
தன்னாட்சி கல்வி நிறுவனமான காகத்திய பல்கலைக்கழகம் இங்கு அமைந்துள்ளது. இது பல்கலைக்கழக மானியக் குழுவால் ஏற்கப்பட்டுள்ளது.
# பத்மாட்சி கோயில்

**(பத்மாட்சி கோயில்** (Padmakshi Temple) என்பது இந்திய மாநிலமான தெலங்காணாவில் வாரங்கல் பகுதியில் அமைந்துள்ள ஒரு அண்மைப்பகுதியான அனம்கொண்டாவில் அமைந்துள்ள ஒரு பழைமையான ஒரு கோயிலாகும். இங்கு, 12ஆம் நூற்றாண்டில் காக்கத்திய மன்னர்களால் கட்டப்பட்டு பிரதான தெய்வமாக பத்மாட்சி (லட்சுமி) தெய்வத்திற்கு இக்கோயில் அர்பணிக்கப்பட்டுள்ளது.
# பத்மாட்சி கோயில்

## வரலாறு

பத்மாட்சி குட்டா அல்லது கடலாலய பசாதி என்பது அனமகொண்டா நகரின் மையத்தில் ஒரு மலையடிவாரத்தில் அமைந்துள்ள பத்மாவதி தேவிக்கு அர்ப்பணிக்கப்பட்ட ஆலயத்தில் அமைந்துள்ள ஒரு சமண கோவிலாகும். இது முதலில் காக்கத்தியர்கள் ஆட்சிக் காலத்தில் கட்டப்பட்டது. காக்கத்திய மன்னர்கள் ஆலயத்தை புதுப்பித்து நிறுவும் வரை, முன்பு இது ஒரு ‘பசாதி’யாக (சமண கோவில்) இருந்தது. கருவறையில், ஒரு பெரிய தீர்த்தங்கர பார்சுவநாத் உருவம் உள்ளது. வலதுபுறத்தில் யக்ச தரனேந்திரனும், இடதுபுறம் பத்மாவதி (லட்சுமி) தெய்வமும் உள்ளன. உருவங்கள் அனைத்தும் பாறையிலிருந்து செதுக்கப்பட்டவை. தற்போது மீட்டெடுக்கப்பட்டு வர்ணம் பூசப்பட்டுள்ளன.  
இந்த கோவிலில் சமண தீர்த்தங்கரருக்கும், பிற சமண தெய்வங்களுக்கும் சிற்பங்கள் உள்ளன.  
வருடத்திற்கு ஒரு முறை, புகழ்பெற்ற பதுகம்மா விழாவை கொண்டாட பெண்கள் இங்கு கூடிது பத்மாட்சி மலையின் அடிவாரத்தில் உள்ள குளங்களில் பூக்களை தூவுகிறார்கள் .
# பத்மாட்சி கோயில்

## கட்டிடக்கலை

கோயிலின் விதிவிலக்கான அம்சம் அன்னகொண்டா தூண் என்று அழைக்கப்படும் ஒரு தூணின் சுவாரசியமான நான்கு முகங்கள் ஆகும். இது கருங்கல்லால் செய்யப்பட்ட நாற்கர நெடுவரிசையாகும். இது கோயிலின் நுழைவாயிலில் உள்ளது.
# விக்கிப்பீடியா:சனவரி 23, 2021 இணையவழி விக்கிப்பீடியா அறிமுகம்

வெளிநாடுகளில் வாழும் இலங்கையர்கள் பயன்பெறும் வகையில் தமிழ் விக்கிப்பீடியா குறித்த அறிமுகமும் செயன்முறை வழிகாட்டலும் 2021, சனவரி 23ஆம் திகதி இணைய வழியில் நடைபெற்றது. இந்நிகழ்வை நோர்வேயில் இருந்து தமிழ் விக்கிப்பீடியர் கலையரசி ஒருங்கிணைத்தார்.
# விக்கிப்பீடியா:சனவரி 23, 2021 இணையவழி விக்கிப்பீடியா அறிமுகம்

## பட்டறை பற்றிய விபரங்கள்

- திகதி: **சனவரி 23, 2021, சனிக் கிழமை**
- இடம்: இணைய வழி
- நேரம்: 20:00 - 22:00 (மத்திய ஐரோப்பிய நேரம்)
# விக்கிப்பீடியா:சனவரி 23, 2021 இணையவழி விக்கிப்பீடியா அறிமுகம்

## வளவாளர்கள்

இந்த அறிமுகத்தையும் பயிற்சியையும் வழங்கிய விக்கிப்பீடியர்கள்.  
1. செல்வா
1. விஜி பழனியப்பன்
1. கலையரசி
# விக்கிப்பீடியா:சனவரி 23, 2021 இணையவழி விக்கிப்பீடியா அறிமுகம்

## பங்கேற்பாளர்கள்

பங்கேற்பாளர்களாக வெளிநாடுகளில் வாழும் இலங்கையர்கள் 28 பேர் இந்த நிகழ்வில் கலந்து கொண்டார்கள்.
# விக்கிப்பீடியா:சனவரி 23, 2021 இணையவழி விக்கிப்பீடியா அறிமுகம்

## பங்கேற்பாளர்கள்

### நோர்வே

- புவனேந்திரன்
- சீதா
- றுபீனா பிரான்சிஸ் சேவியர்
- அருள்நிதி இராதாகிருஷ்ணன்
# விக்கிப்பீடியா:சனவரி 23, 2021 இணையவழி விக்கிப்பீடியா அறிமுகம்

## பங்கேற்பாளர்கள்

### இங்கிலாந்து

- சொர்ணா
- ஜெயரதி
- சோதி
# விக்கிப்பீடியா:சனவரி 23, 2021 இணையவழி விக்கிப்பீடியா அறிமுகம்

## பங்கேற்பாளர்கள்

### கனடா

- சுரேஸ்
- ஜெயகுமாரி
- தேவராணி
- குமரகுரு
- சரண்யா மோகன்
- இராஜ்குமார் குணரட்ணம்
- மிலான்
- அமிர்தலிங்கம்
- சந்திரா
- சிறீரஞ்சினி
- யோகா அருள்சுப்ரமணியம்
# விக்கிப்பீடியா:சனவரி 23, 2021 இணையவழி விக்கிப்பீடியா அறிமுகம்

## பங்கேற்பாளர்கள்

### ஐக்கிய அமெரிக்கா

- காமேசன்
- வாஷினி காமேசன்
- பீற்றர் மனுவேற்பிள்ளை
- ஸ்கந்தகுமார்
# விக்கிப்பீடியா:சனவரி 23, 2021 இணையவழி விக்கிப்பீடியா அறிமுகம்

## பங்கேற்பாளர்கள்

### பிரான்சு

- பரமனாதன்
# விக்கிப்பீடியா:சனவரி 23, 2021 இணையவழி விக்கிப்பீடியா அறிமுகம்

## பங்கேற்பாளர்கள்

### செருமனி

- லக்ஷன்
# விக்கிப்பீடியா:சனவரி 23, 2021 இணையவழி விக்கிப்பீடியா அறிமுகம்

## பங்கேற்பாளர்கள்

### சுவிற்சலாந்து

- தர்ஷன்
- சுதர்சன் சுதா
# விக்கிப்பீடியா:சனவரி 23, 2021 இணையவழி விக்கிப்பீடியா அறிமுகம்

## பங்கேற்பாளர்கள்

### மற்றும்

- டன்ஸ்ரன் ராஜ்குமார் செபா
- மது
# விக்கிப்பீடியா:சனவரி 23, 2021 இணையவழி விக்கிப்பீடியா அறிமுகம்

## நிகழ்ச்சி நிரல்

முதலில் செல்வா தமிழ் விக்கிப்பீடியா அறிமுகத்தை நடாத்தினார். அடுத்து குறும்பனும், கலையும் தமிழ் விக்கிப்பீடியாவில் செயன்முறை விளக்கங்களை வழங்கினார்கள். இறுதியாகப் பங்கேற்றோரின் வினாக்களுக்கு விக்கிப்பீடியர்கள் பதிலளித்தனர்.
# காகாதியா பல்கலைக்கழகம்

**காகாதியா பல்கலைக்கழகம்** (*Kakatiya University*) என்பது தெலுங்காணா மாநிலத்தில் வாரங்கலில் அமைந்துள்ள ஒரு பொது பல்கலைக்கழகம். இது செப்டம்பர் 12, 2017 அன்று இந்தியத் தேசிய மதிப்பீட்டு மற்றும் அங்கீகார குழுமத்தினால் "ஏ" தரம் பெற்றது. கலை, அறிவியல், வர்த்தகம் மற்றும் வணிக மேலாண்மை, சமூக அறிவியல், கல்வி, பொறியியல் மற்றும் மருத்துவ அறிவியல் துறைகளில் இளங்கலை மற்றும் முதுகலை நிலையில் சுமார் 120 பாடங்களைத் தெலுங்கானாவின் நான்கு மாவட்டங்களில் உள்ள பல்கலைக்கழக மற்றும் இணைப்புக் கல்லூரிகள் மூலம் வழங்குகிறது. இப்பல்கலைக்கழகத்தில் 248 ஆசிரியர்களும் 622 ஊழியர்களும் பணியில் உள்ளனர்.
# காகாதியா பல்கலைக்கழகம்

## கல்வியாளர்கள்

பல்கலைக்கழகத்தில் இருபத்தி எட்டு துறைகளைக் கொண்ட பதினொன்று உறுப்புக் கல்லூரிகள் உள்ளன. இப்பல்கலைக்கழகத்தில் 90,000 இளநிலை மாணவர்களும் 8,000 முதுநிலை மாணவர்களும் சுமார் 850 ஆராய்ச்சி மாணவர்களும் உள்ளனர்.  
முதன்முறையாகத் தெலுங்கானாவில், பணியிலிருக்கும் ஆசிரியர்கள் மற்றும் அரசு ஊழியர்களுக்காக முதுநிலை அறிவியல் படிப்புகள் (எம்.எல்.ஐ.எஸ்.சி மற்றும் எம்.சி.ஜே, மிமிக்ரியில் பட்டயம், ஆங்கிலத்தில் தகவல் தொடர்பு திறன் சான்றிதழ் படிப்பு, எம்.எஸ்சி. (சுற்றுச்சூழல் அறிவியல்), பி.டெக். மற்றும் எம்.எஸ்சி. (உளவியல்) படிப்பதற்கு வழிவகை செய்துள்ளது.  
பல்கலைக்கழகம் ஆசிரியர் மற்றும் அறிஞர்களின் தனிப்பட்ட மற்றும் கூட்டு ஆராய்ச்சியை ஊக்குவிக்கிறது. 20 மார்ச் 2018 அன்று, காகாதியா பல்கலைக்கழகம் உட்பட 21 மாநில பல்கலைக்கழகங்களுக்கு புது தில்லியில் உள்ள பல்கலைக்கழக மானியக் குழு தன்னாட்சி வழங்கியது. பில்லி ஆல்ஃபிரட் ஜேம்ஸ் அறக்கட்டளை வருடாந்திர சொற்பொழிவின் மூலம் பொதுத்துறை நிர்வாகிகள் தங்கள் நிலைப்பாட்டில் புது முடிவு எடுக்க வழிவகுக்கின்றது.
# காகாதியா பல்கலைக்கழகம்

## துணைவேந்தர்கள்

| கே.வெங்கட ராமையா | 20 ஆகஸ்ட் 1976 | 19 ஆகஸ்ட் 1979 |
| --- | --- | --- |
| ஜாபர் நிஜாம் | 20 ஆகஸ்ட் 1979 | 19 ஆகஸ்ட் 1982 |
| டி.வாசுதேவ் | 20 ஆகஸ்ட் 1982 | 18 ஆகஸ்ட் 1988 |
| ஜாபர் நிஜாம் | 26 அக்டோபர் 1988 | 25 அக்டோபர் 1991 |
| கே.ஜெயசங்கர் | 11 டிசம்பர் 1991 | 09 டிசம்பர் 1995 |
| ஒய் வைகுந்தம் | 21 ஜனவரி 1995 | 19 ஜனவரி 1998 |
| வித்யாவதி | 6 மே 1998 | 5 மே 2001 |
| சந்திரகாந்த் கோகடே | 10 ஜனவரி 2001 | 27 செப்டம்பர் 2004 |
| வி.கோபால் ரெட்டி | 11 அக் 2004 | 10 அக் 2007 |
| என்.லிங்க மூர்த்தி | 12 நவம்பர் 2007 | 10 டிசம்பர் 2010 |
| பி.வெங்கட் ரத்னம் | 18 மே 2011 | 17 மே 2014 |
| ஆர்.சயன்னா | 25 ஜூலை 2016 |  |
| பி. ஜனார்த்தன் ரெட்டி | 24 ஜூலை 2019 | } |
# காகாதியா பல்கலைக்கழகம்

## குறிப்பிடத்தக்க முன்னாள் மாணவர்கள்

- டி.ஹரீஷ் ராவ் , அரசியல்வாதி
- வி. ராம்கோபால் ராவ், பி.டெக் 1986, ஐ.ஐ.டி டெல்லியின் இயக்குநர்
# எம். ஜி. ஆர் - ஜெயலலிதா கோவில்

**எம். ஜி. ஆர் - ஜெயலலிதா கோவில்**, இந்தியாவின், தமிழ்நாட்டின், மதுரை மாவட்டம், திருமங்கலம் வட்டம், தே. கல்லுப்பட்டி ஊராட்சி ஒன்றியம், டி. குண்ணத்தூர் ஊராட்சியில் அமைந்துள்ளது. தமிழக வருவாய் மற்றும் பேரிடர் மேலாண்மைத் துறை அமைச்சர் ஆர். பி. உதயகுமார் முயற்சியில், டி. குண்ணத்தூர் கிராமத்தில் நிறுவப்பட்ட இக்கோயிலை தமிழக முதலமைச்சர் எடப்பாடி க. பழனிசாமி மற்றும் துணை முதலமைச்சர் ஒ. பன்னீர் செல்வம் ஆகியோரால் 30 சனவரி 2021 அன்று திறந்து வைக்கப்பட்டது.
# எம். ஜி. ஆர் - ஜெயலலிதா கோவில்

## வரலாறு

தமிழக வருவாய்த்துறை மற்றும் பேரிடர் மேலாண்மை துறை மற்றும் தகவல் தொழில் நுட்பத்துறை அமைச்சர் ஆர். பி. உதயகுமார் ஏற்பாட்டில், ஜெயலலிதா பேரவை மற்றும் அம்மா அறக்கட்டளை சார்பாக, மதுரை மாவட்டம், திருமங்கலம் தொகுதிக்குட்பட்ட டி. குன்னத்தூரில் ரூபாய் 80 கோடி செலவில் மறைந்த தமிழக முதல் அமைச்சர்களான எம். ஜி. ஆர் மற்றும் ஜெயலலிதாவுக்கு டி. குண்ணத்தூர் கிராமத்தில் கோவில் கட்டப்பட்டது. சுமார் 12 ஏக்கர் நிலபரப்பில் அமைந்த இக்கோயிலில் முன்னாள் முதல்-அமைச்சர்கள் எம்.ஜி.ஆர் மற்றும் ஜெயலலிதாவின் 7 அடி உயர முழு உருவ வெண்கலச்சிலைகள் நிறுவப்பட்டுள்ளன. ஒவ்வொரு சிலையும் 400 கிலோ எடை கொண்டதாகும்.  
எம். ஜி. ஆர் மற்றும் ஜெயலலிதா ஆகியோரின் வெண்கலச் சிலைகளை அமைச்சர் ஆர்.பி.உதயகுமார் 14 சனவரி 2021 அன்று பிரதிஷ்டை செய்தார். இதைத்தொடர்ந்து தினமும் பல்வேறு பூஜைகள் மற்றும் யாகசாலை பூஜைகள் செய்யப்பட்டது. இத்திருக்கோவிலை முதலமைச்சர் க. பழனிசாமி, துணை முதல்-அமைச்சர் ஒ. பன்னீர்செல்வம் ஆகியோர் 30 சனவரி 2021 அன்று திறந்து வைத்தனர். பின்னர் எம். ஜி. ஆர் மற்றும் ஜெயலலிதா சிலைகளுக்கு குடமுழுக்கு நடைபெற்றது.
# டி. குண்ணத்தூர்

**டி. குண்ணத்தூர்**, இந்தியாவின் தமிழ்நாட்டின் மதுரை மாவட்டம், திருமங்கலம் வட்டம், தே. கல்லுப்பட்டி ஊராட்சி ஒன்றியம், டி. குண்ணத்தூர் ஊராட்சியில் உள்ள கிராமம் ஆகும். டி. குண்ணத்தூர் கிராமம், திருமங்கலம் சட்டமன்றத் தொகுதிக்கும், விருதுநகர் மக்களவைத் தொகுதிக்கும் உட்பட்டது. இதன் அஞ்சல் சுட்டு எண் 625708 ஆகும்.
# டி. குண்ணத்தூர்

## அமைவிடம்

டி. குண்ணத்தூர், திருமங்கலம் - தே. கல்லுப்பட்டிச் செல்லும் நெடுஞ்சாலை மீது அமைந்துள்ளது. இது திருமங்கலத்திலிருந்து 15 கி.மீ. தொலைவிலும், தே. கல்லுப்பட்டியிலிருந்து 5 கி.மீ. தொலைவிலும் உள்ளது.
# டி. குண்ணத்தூர்

## தொழில்கள்

டி. குண்ணத்தூர் கிராமத்தில் ஒரு தொடக்க வேளாண்மை கூட்டுறவு சங்கம் உள்ளது. மேலும் தேவாங்கர் சமூகத்தினர் கைலி துணி நெய்வதற்கு ஒரு கைத்தறி நெசவாளர் கூட்டுறவுச் சங்கம் உள்ளது. கிராமத்தின் முக்கியத் தொழில் வேளாண்மை மற்றும் கைலி நெசவுத் தொழில்கள் ஆகும்.
# டி. குண்ணத்தூர்

## கோவில்கள்

- கிருஷ்ண கொண்டம்மாள் ரகுபதி கொண்டம்மாள் கோவில்
- எம். ஜி. ஆர் - ஜெயலலிதா கோவில்
# கண்ணம்மா (2005 திரைப்படம்)

**கண்ணம்மா** (*Kannamma*) என்பது 2005 ஆம் ஆண்டு வெளிவந்த இந்திய தமிழ்த் திரைப்படம் ஆகும். எஸ். எஸ். பாபா விக்ரம் இயக்கிய இப்படத்தில் முதன்மைப் பாத்திரத்தில் மீனா நடிக்க, பிரேம் குமார், போஸ் வெங்கட் ஆகியோர் பிறபாத்திரங்களில் நடித்துள்ளனர். இப்படம் தெலுங்கில் *லட்சுமி சௌபாக்யவதி* என்று பெயரில் மொழிமாற்றம் செய்யப்பட்டது. இப்படத்தின் திரைக்கதையை மு. கருணாநிதி எழுதினார்.
# கண்ணம்மா (2005 திரைப்படம்)

## கதை

கண்ணம்மா ( மீனா ) என்பவள் ஒரு பணக்கார மருத்துவ மாணவி. அவளது ஓட்டுநர் பாபு ( கராத்தே ராஜா ) நடத்தும் அமில வீச்சு தாக்குதலில் இருந்து அவளை ஆனந்தன் (பிரேம் குமார்) காப்பாற்றுகிறான். இதன் பிறகு ஆனந்தனை கண்ணம்மா காதலிக்கிறாள். அதன்பிறகு இருவர் வாழ்விலும் ஏற்படும் சிக்கல்கள் ஏற்படுகின்றன. அதில் இருந்து எவ்வாறு மீண்டனர் என்பதே கதையின் முடிவாகும்.
# கண்ணம்மா (2005 திரைப்படம்)

## நடிகர்கள்

| மீனா | கண்ணம்மா |
| --- | --- |
| பிரேம் குமார் | ஆனந்தன் |
| போஸ் வெங்கட் | மதன் |
| விந்தியா | மாலா |
| கராத்தே ராஜா | பாபு |
| வடிவுக்கரசி |  |
| வையாபுரி |  |
| குயிலி |  |
| சந்திரசேகர் | } |
# கண்ணம்மா (2005 திரைப்படம்)

## இசை

இப்படத்திற்கு எஸ். ஏ. ராஜ்குமார் இசையமைத்தார். பாடல்களை ஸ்டார் மியூசிக் வெளியிட்டது.
# கண்ணம்மா (2005 திரைப்படம்)

## வரவேற்பு

*ரெடிஃப்* எழுதியது, "2005 ஆம் ஆண்டில், அதாவது இன்றைக்கு திரைப்படங்கள் எவ்வாறு எடுக்கப்படுகின்றன என்பது குறித்து இயக்குநர் தன்னைப் புதுப்பித்துக்கொள்ளவில்லை என்பது படத்தில் தெளிவாகத் தெரிகிறது. இந்த படம் 1960 களின் முற்பகுதியில் தயாரிக்கப்பட்டிருந்தால் சிறப்பாக இருந்திருக்கலாம் ". *திரைப்படம் குறித்து* பாலாஜி பி எழுதியது "இது ஒரு அரசியல் நையாண்டி அல்ல, கதாநாயகியின் பெயரை படத்தின் பெயராக வைத்திருந்தாலும், சமூக ரீதியாக பொருத்தமான படம். அவரது [கருணாநிதி] உரையாடல்கள் சில இடங்களில் பிரகாசிக்கின்றன, ஆனால் பெரும்பாலானவை, கொடூரமான திரைக்கதை, மோசமான பாத்திரப் படைப்பால் பொருத்தமற்றுள்ளது. " *இண்டியாகிளிட்ஸ்* எழுதியது "படம் தேசியம், சாதி, வகுப்புகளிடையே நல்லிணக்கம் பற்றிய செய்திகளைக் கொண்டுள்ளது. ஆனால் இது சில பிழைகளினால் எதிர்பார்த்த விளைவை ஏற்படுத்தவில்லை. "
# குருதேவா

**குருதேவா** (*Gurudeva*) என்பது 2005 ஆம் ஆண்டு வெளிவந்த தமிழ் காதல் நாடக திரைப்படம் ஆகும். ஜாஃபர் இயக்கிய இப்படத்திற்கு, சபேஷ் முரளி இசை அமைக்க, கே. கலியமூர்த்தி தயாரித்தார். இப்படத்தில் ஜெய் ஆகாஷ் உடன் பிரணதி, நாசர், இளவரசு, ரியாஸ் கான், கலைப்புலி எஸ். தாணு, முத்துக்காளை ஆகியோர் நடித்துள்ளனர். இந்த படம் ஸ்ரீசெல்வ முத்துகுமர மூவிசின் பதாகையின் கீழ் 2005 ஏப்ரல் முதல் நாளன்று வெளியிடப்பட்டது.
# குருதேவா

## கதை

இப்படமானது ஒரு தெரு ரவுடிக்கு பணக்காரரின் வாரிசு மீதான காதல் பற்றியது. குரு ( ஜெய் ஆகாஷ் ) ஒரு தெரு ரவுடி, குருவின் ஆலோசகராக இருக்கும் ஊனமுற்றவரான மாரி ( நாசர் ) என்பவருக்குச் சொந்தமான ஒரு வாகன பழுது பார்க்கும் கடையில் எப்போதும் இருப்பவர். அவர்கள் காதல் என்ன ஆனது என்பது கதையின் முக்கியமான அம்சமாகும்.
# குருதேவா

## நடிகர்கள்

- ஜெய் ஆகாஷ் குருவாக
- தேவாவாக பிரணதி
- நாசர் மாரியாக
- இளவரசு
- ரியாஸ் கான்
- கலைபுலி எஸ். தாணு
- முத்துக்காளை
# குருதேவா

## வெளியீடு

படம் பிப்ரவரி 14 அன்று வெளியிட திட்டமிடப்பட்டிருந்தது என்றாலும் வெளியீடு தாமதமானது. குறைந்த செலவில் தயாரிக்கப்பட படங்களான *கிரிவலம்* மற்றும் *தகதிமிதா* ஆகியவற்றுடன் இப்படம் வெளியானது. வணிக ரீதியாக நல்ல வரவேற்பைப் பெறவில்லை.
# கிரிவலம் (திரைப்படம்)

**கிரிவலம்** (*Girivalam*) என்பது 2005 ஆம் ஆண்டு வெளியான தமிழ் காதல் திகில், நாடகத் திரைப்படம் ஆகும். சிவ்ராஜ் இயக்கிய இப்படத்தில் சாம், ரிச்சர்ட், ரோஷினி ஆகியோர் முக்கிய வேடங்களில் நடித்துள்ளனர்.
# கிரிவலம் (திரைப்படம்)

## கதை

அர்ஜுன் ( ஷாம் ) ஒரு நடனக் குழுவின் தலைமைப் பொறுப்பில் உள்ளான். குழுவில் உள்ள நடனக் கலைஞர்களில் ஒருவரான பிரியா ( ரோஷினி ) அவரை காதலிக்கிறாள். இந்த நடனப் போட்டியில் கலந்து கொண்டு வெள்ளிபெற விரும்புகிறது குழு அவர்களின் நோக்கம் என்ன ஆனது என்பதே கதை.
# கிரிவலம் (திரைப்படம்)

## நடிகர்கள்

- சாம் அர்ஜுன்
- ரிச்சர்ட் கிரிபிரசாத்
- ரோசினி பிரியாவாக
- அனாமிகா சுவேதாவாக
- சார்லி பாவாடையாக
- ரமேஷ் கண்ணா கௌரிசங்கராக
- ஒபெத் மைக்கேல்
- கிருஷ்ணா
- இன்னாயத்
- யுவன் சங்கர்
- டெலிபோன் சுப்பிரமணி
- இராஜேஷ்
- ஜப்பான் குமார்
# கிரிவலம் (திரைப்படம்)

## தயாரிப்பு

இந்த படத்தை சிவ்ராஜ் இயக்கியுள்ளார், அவர் இதற்கு முன்பு *அடிதடி* (2004) என்ற படத்தையும் இரண்டாவதாக *காதல் கிறுக்கன்* (2003) படத்தையும் இயக்கினார். இது *ஹம்ராஸ்* (2002) என்ற இந்தி திரைப்படத்தின் மறு ஆக்கம் ஆகும். இப்படத்தில் சாம் எதிர்மறை பாத்திரத்தில் நடித்தார். *இயற்கை* (2003) படத்தில் அவர் நடிப்பதற்கு முன் இந்த படத்தில் சாம் நடித்தார்.
# கிரிவலம் (திரைப்படம்)

## இசை

இப்படத்திற்கு தேவா இசையமைக்க, பாடல் வரிகளை பிறைசூடன், சினேகன், பா. விஜய் ஆகியோர் எழுதினர்.
| 1 | "அடியே ஆண்டாள் அம்மா" | பிரவீன் பாபு | 04:18 |
| --- | --- | --- | --- |
| 2 | "மாயவரத்துக்காரா" | பிரவீன் பாபு | 04:46 |
| 3 | "நீ யாரோ நீ யாரோ" | பிரவீன் பாபு | 05:07 |
| 4 | "சொல்வாயா சொல்வாயா" | பிரவீன் பாபு | 05:11 |
# கிரிவலம் (திரைப்படம்)

## வெளியீடு

இப்படமானது குறைந்த செலவில் தயாரிக்கபட்ட படங்களான *குருதேவா* மற்றும் *தகதிமிதா* ஆகியவற்றுடன் வெளியான இப்படம் வணிகரீதியாக நல்ல வரவேற்பைப் பெறவில்லை.